انادولو نینگ اورته ییر دینگیزی منطقه سی نینگ ایچکی قسم لریده بیر "کوللر منطقه سی" نینگ موجود ایکن لیگی نی بیله سیز می؟
تورکیه نینگ بودور, اسپارتا, دینیزلی, آفیون قاره حصار و قونیه ولایت لری چیگره لری گه یاییلیب کیتگن, بیر بیر لری گه یقین کوپ مقدارده کول نینگ موجود بولگن منطقه, "کوللر منطقه سی دیب" آتَلماقده.
کوللر منطقه سی دیگنده بیرینچی بولیب انسان نینگ عقلی گه بوردور و اسپارتا ولایت لری کیلماقده.  اسپارتا دنیا ده ولایت چیگره لری ایچیده اینگ کوپ کول و کیچیک کول لر گه ایگه بولگن بیر ولایت دن عبارت.  منطقه ده گی سالدا, قاره تاش, یاریشلی, گول حصار, و یازیر, بیک شهر, ایگیردیر, آچیگول, بوردور, ایلغین, آقشهر, ایبر, سوغلا و قوادا کول لری کبی کتته و کیچیک کول لر وحش حیاتی جهتی دن جوده بای و مهم بیر منبع نی تشکیل ایتماقده.
بوردور نینگ تقریباً 60 کیلومتر غربی ده اورین آلگن سالدا کولی, تورکیه نینگ اینگ چقور, اینگ تازه و اینگ تینیق کولی اوله راق قبول قیلینماقده. دنیا ده ایسه اینگ تازه کول لر آره سیده بیشینچی اوریننی ایگلله ماقده.  دینگیز سطحی دن 1140 متر بلندلیکده جایلشگن وضعیتده.  کول سووی نینگ ایچیده گی بعضی مواد نینگ ایریم کسللیک لر نینگ تداوی سی اوچون فایده لی ایکن لیگی بیلدیریلماقده.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
